b'\n_START_ARTICLE_\nEmmerich\n_START_SECTION_\nVaatamisv\xc3\xa4\xc3\xa4rsused\n_START_PARAGRAPH_\nSild \xc3\xbcle Reini \xc3\xbchendab Emmerichi j\xc3\xb5e l\xc3\xb5unakaldal asuva Klevega. Sild avati 1965, see on 1228 meetrit pikk ja suurim sildeava on 500 meetri pikkune, mis teeb sellest suurima sildeavaga silla Saksamaal. Silla alt s\xc3\xb5idab l\xc3\xa4bi keskmiselt viissada laeva p\xc3\xa4evas._NEWLINE_1966 valmis P\xc3\xbcha Vaimu katoliku kirik, mille rist on tehtud vanarauast._NEWLINE_Reini muuseumis on 130 laevamudelit, radar, kalatopiseid, Reini kaarte, \xc3\xbchemeheallveelaev Teise maailmas\xc3\xb5ja ajast ja linna raamatukogu. N\xc3\xa4itused k\xc3\xa4sitlevad harilikult Reini j\xc3\xb5e, laevanduse ja kalap\xc3\xbc\xc3\xbcgi, samuti Emmerichi ajalugu._NEWLINE_Endises Lohmanni \xc5\xa1okolaadivabrikus asub plakatite ja postrite muuseum.'